Dabas dārzs ir tāds dārzs, kurā dabas klātbūtnei un labsajūtai ir atvēlēta vienlīdz svarīga loma ar saimnieku praktiskajām vajadzībām (pajumte, pārtika, atpūta u.c.). Tas nozīmē, ka, plānojot šādu dārzu, ir prasmīgi jāmeklē līdzsvars starp mākslīgo un dabisko, cilvēka un dabas vajadzībām, tehnoloģijām un dabu. Vislabāko rezultātu dabiska dārza veidošanā var iegūt ar permakultūras pieeju, tāpēc dabas dārzs ir vienlaikus arī permakultūras dārzs.